Si ens aturem uns instants a observar el món que ens envolta, hi ha alguns fets que ens poden sorprendre entenent que vivim en una societat en què la igualtat entre homes i dones és un dret, com, per exemple: l'existència d'una bretxa salarial entre homes i dones, la poca o inexistent presència de dones en òrgans directius i de poder, la diferent distribució dels permisos de maternitat i de paternitat, etc.
Si bé és cert que s'ha avançat en l'assoliment de noves relacions entre homes i dones, també és cert que no han desaparegut les desigualtats.
Vivim encara en una societat basada en relacions de poder desiguals entre homes i dones, que genera que les dones estiguin en una posició de desavantatge i discriminació respecte els homes.
Les polítiques de gènere busquen deconstruir els imaginaris col·lectius i individuals sobre la realitat, i contribuir a generar els canvis necessaris entre la població que permetin aconseguir una igualtat real i efectiva entre dones i homes, en tots els àmbits de la seva vida.
La Joventut és una etapa cabdal en la definició de les trajectòries de vida i en la construcció de la conducta i maneres de relacionar-se de les persones, i per tant, és un moment clau per actuar en matèria d'igualtat de gènere.
Si ets una persona professional de joventut i vols saber més sobre polítiques d'igualtat i amb perspectiva de gènere aquí t'ho expliquem.
Coneixement de la realitat juvenil
Per tal de superar la visió androcèntrica i parcial del coneixement de la realitat juvenil, s'incorpora la perspectiva de gènere als estudis i recerques sobre la població jove.
Cal analitzar la realitat juvenil a partir de les experiències, necessitats i expectatives dels dos sexes, a fi i efecte de completar el coneixement sobre el col·lectiu juvenil amb la realitat de les noies joves, que sovint queda més invisivilitzada.
Formació per als i les professionals de joventut sobre perspectiva de gènere i polítiques d'igualtat entre homes i dones
Des de l'equip de Gènere s'impulsen formacions i accions per capacitar i assessorar els i les professionals de joventut en matèria de gènere i d'igualtat entre homes i dones, generant canals i estratègies de suport pel desenvolupament satisfactori d'unes polítiques de joventut amb perspectiva de gènere.
Foment de la igualtat efectiva entre homes i dones joves
Es promouen accions i programes per aconseguir una igualtat real i efectiva entre dones i homes en tots els àmbits de la seva vida, a través de la construcció de noves formes de relació entre els nois i les noies joves, de la visibilització i reconeixement de l'univers femení i de la reorganització dels espais productius i reproductius, entre d'altres accions.
Prevenció de les relacions abusives i la violència masclista
Des de l'equip de Gènere, i de forma coordinada amb altres agents i organismes, s'impulsen accions de sensibilització, prevenció i detecció precoç de la violència masclista entre les persones joves, tenint en compte que es tracta de la conseqüència més devastadora d'una societat basada en relacions de poder desiguals i jeràrquiques dels homes sobre les dones.
Protocol de Joventut per a l'abordatge de la violència masclista
El Protocol de Joventut per a l'abordatge de la violència masclista és una eina de suport pràctica i operativa elaborada per facilitar l'acció dels i les professionals de joventut en l'abordatge de la violència contra les dones des de la prevenció, la detecció precoç, l'atenció i l'acompanyament.
Un joc de prevenció de les violències sexuals amb joves
Es tracta d'una exposició que té una lectura interactiva gràcies a una aplicació de mòbil que acompanyarà als i les joves en el trajecte que es proposa en forma de joc o experiència per a promoure una reflexió sobre diferents temes al voltants de les manifestacions de les violències sexuals: sexpreading, el lligar i la cosificació del cos de les noies.
L'exposició vinculada al joc per a mòbil facilitarà les sessions de prevenció que impartiran docents d'ensenyament secundari i personal tècnic d'espais joves.
El passat 30 de gener el Govern de la Generalitat de Catalunya va presentar el nou protocol de seguretat contra les violències sexuals en entorns d'oci.
Un compromís per intensificar la protecció de les dones davant les violències masclistes.
Una iniciativa de l'entitat Pandora, recursos Dona, per visibilitzar adolescents i joves LGTBIQ, i sensibilitzar els i les joves sobre aquesta realitat.
Al vídeo han participat joves dels grups del Programa d'Atenció Socioeducativa "A partir del carrer" dels districtes de Sants i Les Corts de Barcelona, així com del "Grup de Joves LGTB i aliats" de Vilanova i La Geltrú.
Serveis Centrals i Coordinació Territorial de Barcelona
Coordinació Territorial de Girona
Coordinació Territorial de Tarragona
Coordinació Territorial de Terres de l'Ebre
Coordinació Territorial de Lleida